[bookmark: _GoBack]VENDIM
Nr.649, datë 11.6.2009 

PËR SHPRONËSIMIN, PËR INTERES PUBLIK, TË PRONARËVE TË PASURIVE TË PALUAJTSHME, PRONË PRIVATE, QË PREKEN NGA SISTEMIMI I QENDRËS SË QYTETIT TË VORËS, SHESHET I, II DHE III, NË BASHKINË E VORËS
 
Në mbështetje të nenit 100 të Kushtetutës dhe të neneve  5, pika 1, 20 e 21 të ligjit nr.8561, datë 22.12.1999 “Për shpronësimet dhe marrjen në përdorim të përkohshëm të pasurisë, pronë private, për interes publik”,   me propozimin e Ministrit të Brendshëm, Këshilli i Ministrave
 
VENDOSI:
 
1. Shpronësimin, për interes publik, të pronarëve të pasurisë së paluajtshme, pronë private, që preken nga sistemimi i qytetit të Vorës, sheshet I, II dhe III, në bashkinë e Vorës. 
2.  Shpronësimi të bëhet në favor të bashkisë së Vorës. 
3.  Pronarët e pasurive të paluajtshme, që shpronësohen, të kompensohen në vlerë të plotë, sipas masës përkatëse, që paraqitet në tabelën, që i bashkëlidhet këtij vendimi, për sipërfaqet  368 (treqind e  gjashtëdhjetë e tetë) m2, truall,  dhe 563 (pesëqind e gjashtëdhjetë e tre) m2, objekt, pronë private, me një vlerë të përgjithshme shpronësimi 16 903 516 (gjashtëmbëdhjetë milionë e nëntëqind e tre mijë e pesëqind e gjashtëmbëdhjetë) lekë. 
4.  Vlera e përgjithshme e shpronësimit të përballohet nga të ardhurat e bashkisë së Vorës, planifikuar në buxhetin e vitit 2009.  
5.  Vlera  e shpenzimeve procedurale të përballohet nga bashkia e Vorës.
6.  Afati i përfundimit të procedurës së shpronësimit të jetë tre muaj pas hyrjes në fuqi të këtij vendimi. 
7. Afati i përfundimit të punimeve për këtë objekt të jetë në përputhje me afatet e parashikuara nga bashkia e Vorës, për realizimin e këtij projekti.  
8.  Regjistrimi i ri i pasurive, me sipërfaqe  368 (treqind e gjashtëdhjetë e tetë) m2, truall, dhe 563 ( pesëqind e gjashtëdhjetë e tre) m2, objekt, shpronësuar në favor të bashkisë së Vorës, të bëhet brenda 30 ditëve nga data e hyrjes në fuqi të këtij vendimi. 
9.  Pronarët e përmendur në listën, që i bashkëlidhet këtij vendimi, për të cilët është bërë shënimi “Proces regjistrimi”, të kompensohen, për efekt shpronësimi, me përfundimin  e procesit të regjistrimit dhe pasi të kenë dorëzuar dokumentacionin e pronësisë, pranë bashkisë së Vorës. Deri në këtë çast, paratë të qëndrojnë të bllokuara në bankë. 
10. Ngarkohen Ministria e Brendshme dhe bashkia e Vorës për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.
 
KRYEMINISTRI
Sali Berisha

	Nr.
	Emrat e pronarëve
	Sip. truall i lirë + truall nën objekt m2
	Çmimi
lekë/m2
	Vlera e truallit lekë
	Sip. objekti
m2
	Çmimi
lekë/m2
	Vlera e objektit lekë
	Amortizimi
në vite  i
objektit lekë
	Vlera
totale lekë
	Dokumentacioni
i pronësisë

	1
	Kujtim Dervishi
	368
	3773
	1388464
	368
	34133.5
	12561130
	2122831
	11826763
	Vërtetim pronësie

	
	
	
	
	
	
	
	
	
	
	

	2
	Mustafa Çaushi
	-
	-
	-
	195
	30414.28
	5930786
	854033
	5076753
	Proces regjistrimi

	
	
	
	
	
	
	
	
	
	
	

	
	Shuma totale
	368
	
	
	563
	
	
	
	16903516
	


TË DHËNAT MBI LISTËN EMËRORE TË PRONARËVE DHE PRONAVE QË DO TË SHPRONËSOHEN PËR “SISTEMIMIN E QENDRËS SË QYTETIT TË VORËS, SHESHIT I, II DHE III”, NË BASHKINË E VORËS












